Man kry glo hartaanval, verdrink | Maroela Media
Man kry glo hartaanval, verdrink
'n 51-jarige man het Sondag verdrink in Jeffreysbaai in die Oos-Kaap nadat hy glo 'n hartaanval gekry het terwyl hy saam met vriende geswem het.
Volgens die Nasionale Seereddingsinstituut (NSRI) het omstanders die man uit die water gehaal by Albatros-strand en mond-tot-mond-asemhaling op hom toegepas. Hy is egter deur paramedici op die toneel dood verklaar.
Die NSRI het gesê die man is van Port Elizabeth. Die polisie het die man se liggaam van die toneel verwyder en sal sy naasbestaandes van sy dood in kennis stel. Die NSRI het sy meegevoel met die man se familie en vriende betuig.